
N Á V R H

UZNESENIA VLÁDY SLOVENSKEJ REPUBLIKY

č. ....
z ...............................

k návrhu Celkové početné stavy vojakov a zamestnancov a počty hlavných druhov vojenských zbraní, vojenských zbraňových systémov a bojovej techniky v ozbrojených silách Slovenskej republiky v súlade s potrebami zabezpečenia obrany Slovenskej republiky a bezpečnosti štátu a v súlade s medzinárodnými zmluvami, ktorými je Slovenská republika viazaná a rozmiestnenie zväzkov, útvarov, úradov a zariadení ozbrojených síl Slovenskej republiky k 31. decembru 2019

	Číslo materiálu:
	

	Predkladateľ:
	minister obrany



Vláda

A. schvaľuje
A.1	celkové početné stavy vojakov a zamestnancov ozbrojených síl Slovenskej republiky, vrátane profesionálnych vojakov vyčlenených podľa ustanovenia § 71 ods. 1 písm. a), c) až f) zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov v súlade s potrebami zabezpečenia obrany Slovenskej republiky  a bezpečnosti štátu a v súlade s medzinárodnými zmluvami, ktorými je Slovenská republika viazaná podľa časti 1 predloženého materiálu v počte 21 860 osôb k 31. decembru 2019,
A.2	počty hlavných druhov vojenských zbraní a vojenských zbraňových systémov a bojovej techniky ozbrojených síl Slovenskej republiky podľa časti 2 predloženého materiálu k 31. decembru 2019, 
A.3	rozmiestnenie zväzkov, útvarov, úradov a zariadení ozbrojených síl Slovenskej republiky podľa časti 3 predloženého materiálu k 31. decembru 2019;

B. zrušuje  
B.1  bod A.1 uznesenia vlády Slovenskej  republiky č. 463 z 4. októbra 2017 – celkové početné stavy vojakov a zamestnancov podľa časti 1 predloženého materiálu v počte 21 551 osôb k 31. decembru 2018, 
B.2 	bod A.2 uznesenia vlády Slovenskej  republiky č. 463 z 4. októbra 2017 – počty hlavných druhov vojenských zbraní a vojenských zbraňových systémov a bojovej techniky ozbrojených síl Slovenskej republiky podľa časti 2 predloženého materiálu k 31. decembru 2018, 
B.3  bod A.3 uznesenia vlády Slovenskej republiky č. 463 z 4. októbra 2017 – rozmiestnenie zväzkov, útvarov, úradov a zariadení ozbrojených síl Slovenskej republiky podľa časti 3 predloženého materiálu k 31. decembru 2018.

Vykoná:	minister obrany
Na vedomie:	predseda Výboru Národnej rady Slovenskej republiky pre obranu a bezpečnosť

